අපවත් වී වදාළ අතිපූජ්‍ය කොටුගොඩ ධම්මාවාස මහ නාහිමියන්ගේ ශ්‍රී දේහය පිළිබඳ ආදාහන පූජෝත්සවය අද පස්වරුවේ නිදහස් චතුරස්‍ර පරිශ්‍රයේදී පැවැත්වුණා.රාජ්‍ය ගෞරව සහිතව පැවති ආදාහන පූජෝත්සවයට මහා සංඝරත්නය ඇතුළු විශාල පිරිසක් එක්වූ ,අතර, ජනාධිපතිවරයාද ඊට සහභාගී වී සිටියා.අපවත්වී වදාළ ශ්‍රී ලංකා අමරපුර මහා නිකායේ උත්තරිතර මහ නායක අග්ගමහා පණ්ඩිත මහෝපාධ්‍යාය අතිපුජ්‍ය කොටුගොඩ ධම්මාවාස මහ නාහිමියන්ගේ ශ්‍රී දේහය පස්වරු 1.30 වන තෙක් ගල්කිස්ස ශ්‍රී ධර්මපාලාරාම විහාරස්ථානයේ තැන්පත් කර තැබුණා.මහ නාහිමියන්ගේ ශ්‍රී දේහය රැගත් රිය පෙරහර නිදහස් චතුරස්‍ර පරිශ්‍රය දක්වා ගමන් ආරම්භ කළේ ඉන් අනතුරුවයි.රිය පෙරහර ගාලු පාර ඔස්සේ බම්බලපිටිය වජිර පාර තෙක් පැමිණ එතැනින් හැව්ලොක් මාර්ගයට පිවිසුණා.ඉන් අනතුරුව තුම්මුල්ල මංසන්ධියෙන් තර්ස්ටන් පාර ඔස්සේ පැමිණි රිය පෙරහැර ජාතික කෞතුකාගාරය ඉදිරිපිටින් ගමන් කර නන්දා මෝටර්ස් වට රවුමෙන් දකුණට හැරී නිදහස් මාවතට පිවිස නිදහස් චතුරස්‍රය වෙත ළඟා වුණා.ඒ වන විටත් නිදහස් චතුරස්‍ර පරිශ්‍රය මහා සංඝරත්නය, අන්‍යාගමික නායකයින් ඇතුළු විශාල පිරිසකගෙන් පිරීගොස් තිබුණා.මහනාහිමියන්ගේ දේහය පීඨිකාවේ තැන්පත් කිරීමේ අනතුරුව ජනාධිපති ගෝඨාභය රාජපක්ෂ මහතා ද මහනාහිමියන්ගේ දේහයට අවසන් ගෞරවය පුදකළා.අතිපූජ්‍ය කොටුගොඩ ධම්මාවාස මහනාහිමියන්ගේ ආශිර්වාදය යටතේ අධ්‍යාපනය ලබන මියන්මාරය, චීනය හා වියට්නාමයේ ශිෂ්‍ය භික්ෂූන්වහන්සේමහනාහිමියන්ගේ දේහයට අවසන් ගෞරවය පුදකළේ ඉන් අනතුරුවයි.